Пры правільнай пастаноўцы справы гаспадарчая група для аддзела — заўжды адчувальная і канкрэтная рамонтная падтрымка. Ды плюс значная эканомія дзяржаўных сродкаў. Мы пра гэта пісалі і пішам. Сёння ж хачу згадаць аб адной прапанове з месцаў. Намеснік старшыні аднаго з райвыканкамаў па сацыяльных пытаннях разважаў у свой час: а калі нам аб’яднаць гаспгрупы аддзелаў адукацыі, культуры і аховы здароўя ў адзін магутны кулак, аб’яднаць транспарт, ліквідаваць лішнія зварачныя апараты, набраць высокакваліфікаваных рабочых, здольных на капітальныя рамонты?.. Прапанова, як падаецца, надзвычай актуальная. І звязана яна наўпрост з працэсам аптымізацыі ды павышэння эфектыўнасці не толькі творчай, але і вытворчай дзейнасці нашых аддзелаў. Абяцаем, што да тэмы гэтай мы яшчэ вернемся.